CELEX: 52018PC0069
Language: mt
Date: 2018-02-14
Title: Proposta għal DEĊIŻJONI TAL-KUNSILL dwar il-pożizzjoni li trid tittieħed f’isem l-Unjoni Ewropea fil-Kumitati relevanti tal-Kummissjoni Ekonomika tan-Nazzjonijiet Uniti għall-Ewropa fir-rigward tal-proposti għall-emendi tar-Regolamenti tan-NU Nri 6, 13, 13-H, 30, 37, 41, 43, 46, 51, 67, 79, 90, 107, 110, 118, 121, 122, 128, 140 u 142, tar-Riżoluzzjonijiet Konsolidati R.E.3 u R.E.5 u tar-Riżoluzzjoni Reċiproka M.R.1 fir-rigward ta’ proposta għal Regolament Tekniku Globali tan-NU ġdid uniku

IL-KUMMISSJONI EWROPEA
            Brussell, 14.2.2018
            COM(2018) 69 final
            2018/0030(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea fil-Kumitati relevanti tal-Kummissjoni Ekonomika tan-Nazzjonijiet Uniti għall-Ewropa fir-rigward tal-proposti għall-emendi tar-Regolamenti tan-NU Nri 6, 13, 13-H, 30, 37, 41, 43, 46, 51, 67, 79, 90, 107, 110, 118, 121, 122, 128, 140 u 142, tar-Riżoluzzjonijiet Konsolidati R.E.3 u R.E.5 u tar-Riżoluzzjoni Reċiproka M.R.1 fir-rigward ta’ proposta għal Regolament Tekniku Globali tan-NU ġdid uniku
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u għanijiet tal-proposta
            
            
               Fil-livell internazzjonali, il-Kummissjoni Ekonomika għall-Ewropa tan-Nazzjonijiet Uniti (NU/KEE) tiżviluppa rekwiżiti armonizzati, bil-ħsieb li jneħħu l-ostakli tekniċi fil-kummerċ tal-vetturi bil-mutur bejn il-Partijiet Kontraenti għall-Ftehim Rivedut tal-1958 u biex jiżguraw li vetturi bħal dawn joffru livell għoli ta’ sikurezza u ta’ protezzjoni ambjentali.
            
            
               B’konformità mad-Deċiżjoni tal-Kunsill 97/836/KE tas-27 ta’ Novembru 1997, l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (“NU/KEE”) li jikkonċerna l-adozzjoni tal-preskrizzjonijiet tekniċi uniformi għal vetturi bir-roti, tagħmir u partijiet li jistgħu jkunu ffittjati u/jew ikunu użati ma’ vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”), u b’konformità mad-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi Regolamenti Tekniċi Globali għal vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”), l-Unjoni ssieħbet fil-Ftehim Parallel.
            
            
               Il-laqgħat tal-WP.29 tan-NU/KEE, jiġifieri l-Forum Dinji għall-Armonizzazzjoni tar-Regolamenti dwar il-Vetturi, isiru tliet darbiet fis-sena, f’Marzu, f’Ġunju u f’Novembru ta’ kull sena kalendarja. F’kull sessjoni tal-laqgħat, jiġu adottati Regolamenti ġodda tan-NU, Regolamenti Tekniċi Globali ġodda tan-NU (UN GTRs) u/jew emendi tar-Regolamenti tan-NU jew tar-Regolamenti Tekniċi Globali tan-NU (UN GTRs) eżistenti, biex ikun jista’ jsir progress tekniku. Qabel kull laqgħa tal-WP.29, dawn l-emendi jiġu adottati minn wieħed mis-sitt gruppi ta’ ħidma (GRs) li huma attivi fil-WP.29.
            
            
               Sussegwentement, f’laqgħa tal-WP.29 jittieħed il-vot finali għall-adozzjoni tal-emendi, is-supplimenti u r-rettifiki, sakemm jintlaħaq il-kworum u jkun hemm maġġoranza kwalifikata fost il-partijiet kontraenti. L-UE hija parti kontraenti għal żewġ Ftehimiet (il-Ftehimiet tal-1958 u tal-1998) fil-WP.29. Kull darba titħejja Deċiżjoni tal-Kunsill imsejħa l-“megadeċiżjoni”, li tħaddan fiha l-lista ta’ Regolamenti, emendi, supplimenti u rettifiki, u tawtorizza lill-Kummissjoni tivvota f’isem l-Unjoni f’kull laqgħa tal-WP.29.
            
            
               Din id-Deċiżjoni tal-Kunsill tiddefinixxi l-pożizzjoni tal-Unjoni fil-votazzjoni dwar ir-Regolamenti, l-emendi, is-supplimenti u r-rettifiki sottomessi għall-votazzjoni fil-laqgħa tad-WP.29 ta’ Marzu 2018, li se ssir bejn it-12 u s-16 ta’ Marzu 2018. 
            
            
               •Konsistenza mad-dispożizzjonijiet eżistenti fil-qasam ta’ politika
            
            
               Din il-proposta tikkumplimenta u hija totalment konformi mal-politika tas-suq intern tal-Unjoni fir-rigward tal-industrija tal-karozzi.
            
            
               Is-sistema tal-WP.29 issaħħaħ l-armonizzazzjoni internazzjonali tal-istandards tal-vetturi. Il-Ftehim tal-1958 għandu rwol importanti f’dan l-għan għaliex il-manifatturi tal-UE jistgħu joperaw b’sett komuni ta’ Regolamenti tal-approvazzjoni tat-tip bl-għarfien li l-prodott se jkun rikonoxxut mill-Partijiet Kontraenti bħala konformi mal-leġiżlazzjoni nazzjonali tagħhom. Pereżempju, din l-iskema ppermettiet li r-Regolament (KE) Nru 661/2009 dwar is-sikurezza ġenerali tal-vetturi bil-mutur iħassar aktar minn ħamsin (50) Direttiva tal-UE u jissostitwihom bir-Regolamenti korrispondenti żviluppati skont il-Ftehim tal-1958.
            
            
               Ittieħed approċċ simili bid-Direttiva 2007/46/KE, li ssostitwiet is-sistemi tal-approvazzjoni tal-Istati Membri bi proċedura tal-approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat ir-Regolamenti tan-NU fis-sistema tal-UE tal-approvazzjoni tat-tip, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Mill-adozzjoni ta’ dik id-Direttiva, ir-Regolamenti tan-NU ġew inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.
            
            
               •Konsistenza ma’ politiki oħra tal-Unjoni
            
            
               Is-sistema tal-WP.29 hija marbuta mal-politika tal-Unjoni dwar il-kompetittività, li fuqha din l-inizjattiva għandha impatt pożittiv. Din il-proposta hija konsistenti wkoll mal-politiki tal-Unjoni għat-trasport u l-enerġija, li jitqiesu sew fil-proċess għall-abbozzar u l-adozzjoni tar-Regolamenti tan-NU li jaqgħu taħt il-Ftehim tal-1958.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               L-Artikolu 114 tat-Trattat dwar il-Funzjonament tal-Unjoni Ewropea, flimkien mal-Artikolu 218(9) tiegħu, jifformaw il-bażi ġuridika ta’ din il-proposta.
            
            
               •Sussidjarjetà
            
            
               L-Unjoni biss tista’ tivvota favur strumenti internazzjonali bħall-proposti għal Regolamenti tan-NU, l-emendi tar-Regolamenti tan-NU u l-abbozzi tar-Regolamenti Tekniċi Globali u tinkorporahom fis-sistema tal-Unjoni tal-approvazzjoni tat-tip tal-vetturi bil-mutur. Dan mhux talli jipprevjeni l-frammentazzjoni tas-suq intern, iżda jiżgura wkoll standards ambjentali u tas-sikurezza ugwali madwar l-Unjoni. Joffri wkoll vantaġġi tal-ekonomiji ta’ skala: il-prodotti jistgħu jsiru għas-suq kollu tal-Unjoni u anki għas-suq internazzjonali, minflok ma jiġu manifatturati speċifikament biex tinkiseb l-approvazzjoni nazzjonali tat-tip għal kull Stat Membru.
            
         
         
            
               Għaldaqstant, din il-proposta tikkonforma mal-prinċipju tas-sussidjarjetà.
            
            
               •Proporzjonalità
            
            
               
                  Din id-Deċiżjoni tal-Kunsill tawtorizza lill-Kummissjoni biex tivvota f’isem l-Unjoni u hija l-istrument proporzjonat skont l-Artikolu 5(1) tad-Deċiżjoni tal-Kunsill 97/836/KE sabiex tiġi ddefinita pożizzjoni unifikata tal-UE fin-NU/KEE fir-rigward tal-votazzjoni dwar id-dokumenti ta’ ħidma proposti fl-aġenda tal-laqgħa tal-WP.29. Għaldaqstant, din il-proposta tikkonforma mal-prinċipju tal-proporzjonalità għaliex ma tmurx lil hinn minn dak li huwa meħtieġ biex jintlaħqu l-għanijiet li jiġi żgurat il-funzjonament kif suppost tas-suq intern, filwaqt li fl-istess ħin tipprovdi għal livell għoli ta’ sikurezza u protezzjoni pubbliċi.
               
            
            
               •Għażla tal-istrument
            
            
               L-użu ta’ Deċiżjoni tal-Kunsill huwa meħtieġ skont l-Artikolu 218(9) tat-TFUE sabiex jiġu stabbiliti l-pożizzjonijiet li għandhom jiġu adottati f’isem l-Unjoni f’korp stabbilit permezz ta’ ftehim internazzjonali.
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               Mhux applikabbli.
            
            
               •Konsultazzjonijiet mal-partijiet ikkonċernati
            
            
               Mhux applikabbli.
            
            
               •Ġbir u użu tal-kompetenzi
            
            
               L-għarfien espert estern mhuwiex rilevanti fil-każ ta’ din il-proposta. Madankollu din ġiet eżaminata mill-Kumitat Tekniku dwar il-Vetturi bil-Mutur.
            
            
               •Valutazzjoni tal-impatt
            
            
               Din il-proposta ma tistax tkun soġġetta għal valutazzjoni tal-impatt peress li mhix ta’ natura leġiżlattiva u l-ebda għażla ta’ politika alternattiva mhi disponibbli jew possibbli.
            
            
               •Idoneità regolatorja u simplifikazzjoni
            
            
               F’termini ta’ piż amministrattiv, l-inizjattiva ma għandhiex riperkussjonijiet, għaliex ir-referenzi tal-emenda annessi ma’ din il-megadeċiżjoni mhux se jintroduċu rappurtar ġdid jew obbligi amministrattivi oħra għall-intrapriżi, inklużi l-SMEs. Anzi, it-tnaqqis tal-piż amministrattiv huwa fil-mira għaliex l-applikazzjoni ta’ rekwiżiti armonizzati fil-livell globali tippermetti lill-manifatturi jippreżentaw dokumentazzjoni tal-approvazzjoni ta’ sistemi u komponenti mhux biss fl-UE iżda anki fis-swieq tal-esportazzjoni minn Partijiet Kontraenti għall-Ftehim tal-1958 barra mill-UE.
            
            
               Il-proposta għandha impatt tassew pożittiv fuq il-kompetittività u l-kummerċ internazzjonali tal-karozzi tal-UE. L-aċċettazzjoni ta’ regolamenti tal-vetturi armonizzati internazzjonalment mis-sħab kummerċjali tal-UE hija rikonoxxuta bħala l-aqwa mod kif jitneħħew ostakli mhux tariffarji għall-kummerċ u biex jinfetaħ u jitwessa’ l-aċċess għas-suq għall-intrapriżi tal-karozzi tal-UE.
            
            
               •Drittijiet fundamentali
            
            
               Il-proposta ma għandhiex konsegwenzi għall-protezzjoni tad-drittijiet fundamentali.
            
            
               4.IMPLIKAZZJONIJIET BAĠITARJI
            
         
         
            
               Din l-inizjattiva ma għandha l-ebda implikazzjoni għall-baġit.
            
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
            
            
               Mhux applikabbli.
            
            
               •Dokumenti ta’ spjegazzjoni (għad-direttivi)
            
            
               Mhux applikabbli.
            
            
               •Spjegazzjoni fid-dettall tad-dispożizzjonijiet speċifiċi tal-proposta
            
            
               Il-proposta tiddefinixxi l-pożizzjoni tal-Unjoni fil-votazzjoni dwar: 
            
            
               –il-proposti għall-emendi tar-Regolamenti tan-NU Nri 6, 13, 13-H, 30, 37, 41, 43, 46, 51, 67, 79, 90, 107, 110, 118, 121, 122, 128, 140 u 142; 
            
            
               –proposta għal Regolament Tekniku Globali tan-NU ġdid dwar is-Sikurezza tal-Vetturi Elettriċi (EVS);
            
            
               –il-proposti għall-emendi tar-Riżoluzzjonijiet Konsolidati R.E.3 u R.E.5; u
            
            
               –proposta għall-emenda tar-Riżoluzzjoni Reċiproka M.R.1. 
            
            
               2018/0030 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li trid tittieħed f’isem l-Unjoni Ewropea fil-Kumitati relevanti tal-Kummissjoni Ekonomika tan-Nazzjonijiet Uniti għall-Ewropa fir-rigward tal-proposti għall-emendi tar-Regolamenti tan-NU Nri 6, 13, 13-H, 30, 37, 41, 43, 46, 51, 67, 79, 90, 107, 110, 118, 121, 122, 128, 140 u 142, tar-Riżoluzzjonijiet Konsolidati R.E.3 u R.E.5 u tar-Riżoluzzjoni Reċiproka M.R.1 fir-rigward ta’ proposta għal Regolament Tekniku Globali tan-NU ġdid uniku
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114, flimkien mal-Artikolu 218(9) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
         
         
            
               (1)Bid-Deċiżjoni tal-Kunsill 97/836/KE
                  1
               , l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (NU/KEE) li jikkonċerna l-adozzjoni tal-preskrizzjonijiet tekniċi uniformi għal vetturi bir-roti, tagħmir u partijiet li jistgħu jkunu ffittjati u/jew ikunu użati ma’ vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawk il-preskrizzjonijiet (“Ftehim Rivedut tal-1958”).
            
            
               (2)Bid-Deċiżjoni tal-Kunsill 2000/125/KE
                  2
               , l-Unjoni ssieħbet mal-Ftehim li jistabbilixxi regolamenti tekniċi globali għal vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”).
            
            
               (3)Id-Direttiva 2007/46/KE tal-Parlament Ewropew u tal-Kunsill
                  3
                issostitwiet is-sistemi tal-approvazzjoni tal-Istati Membri bi proċedura tal-approvazzjoni tal-Unjoni, u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati ġodda kollha. Dik id-Direttiva inkorporat Regolamenti tan-NU adottati skont il-Ftehim Rivedut tal-1958 (“ir-Regolamenti tan-NU”) fis-sistema tal-UE tal-approvazzjoni tat-tip, jew bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Mill-adozzjoni tad-Direttiva 2007/46/KE, ir-Regolamenti tan-NU ġew inkorporati dejjem aktar fil-leġiżlazzjoni tal-Unjoni.
            
            
               (4)Fid-dawl tal-esperjenza u tal-iżviluppi tekniċi, jeħtieġ li jiġu adattati r-rekwiżiti relatati ma’ ċerti elementi jew karatteristiċi koperti bir-Regolamenti tan-NU Nri 6, 13, 13-H, 30, 37, 41, 43, 46, 51, 67, 79, 90, 107, 110, 118, 121, 122, 128, 140 u 142.
            
            
               (5)Sabiex jiġu stabbiliti dispożizzjonijiet uniformi dwar is-Sikurezza tal-Vetturi Elettriċi, jeħtieġ li tiġi adottata l-proposta għal Regolament Tekniku Globali tan-NU (GTR).
            
            
               (6)Biex jiġi allinjat l-użu tal-unitajiet fir-Riżoluzzjoni Konsolidata dwar il-Kostruzzjoni tal-Vetturi (“R.E.3”) mas-sistema internazzjonali, SI, u biex tinkiseb l-uniformità fl-indikazzjoni tal-unitajiet ta’ kejl għall-massa tal-vetturi tal-kategorija L, M, N u O fir-R.E.3 u bejn ir-R.E.3 u l-Konvenzjoni dwar it-Traffiku fit-Toroq tal-1968, jeħtieġ li tiġi adottata l-proposta għal emenda tal-R.E.3.
            
            
               (7)Sabiex jiġu kkoreġuti u emendati xi dettalji tal-ispeċifikazzjonijiet tal-kategorija tas-sors tad-dawl u biex tiġi introdotta kategorija ġdida tas-sors tad-dawl ta’ tidwil ’il quddiem b’dijodu li jemetti d-dawl (LED) fir-Riżoluzzjoni Konsolidata dwar l-ispeċifikazzjoni komuni tal-kategoriji tas-sors tad-dawl (“R.E.5”), jeħtieġ li jiġu adottati l-proposti għal emendi tal-R.E.5.
            
            
               (8)Biex jiġu aġġornati r-referenzi għall-istandards ISO fir-Riżoluzzjoni Reċiproka 1 tal-Ftehimiet tal-1958 u tal-1998 (“M.R.1”), jeħtieġ li tiġi adottata l-proposta għal emenda tal-M.R.1.
            
            
               (9)Għaldaqstant, huwa xieraq li tiġi stabbilita l-pożizzjoni li trid tittieħed f’isem l-Unjoni fil-Kumitat Amministrattiv tal-Ftehim Rivedut tal-1958 u fil-Kumitat Eżekuttiv tal-Ftehim Parallel fir-rigward tal-adozzjoni ta’ dawk il-proposti.
            
            
               (10)F’dawk il-Kumitati, l-Unjoni trid tiġi rappreżentata mill-Kummissjoni skont l-Artikolu 17(1) tat-Trattat dwar l-Unjoni Ewropea,
            
            
               ADOTTA DIN ID-DEĊIŻJONI:
            
            
               Artikolu 1
            
            
               Il-pożizzjoni li trid tittieħed f’isem l-Unjoni fil-Kumitat Amministrattiv tal-Ftehim Rivedut tal-1958 u fil-Kumitat Eżekuttiv tal-Ftehim Parallel matul il-perjodu mit-12 sas-16 ta’ Marzu 2018 għandha tkun ta’ vot favur il-proposti elenkati fl-Anness ta’ din id-Deċiżjoni.
            
            
               Artikolu 2
            
            
               Din id-Deċiżjoni hija indirizzata lill-Kummissjoni.
            
            
               Magħmul fi Brussell,
            
            
               
                     Għall-Kunsill
               
            
            
               
                     Il-President
               
            
         
         
            
                  
                     (1)
                  
                        Id-Deċiżjoni tal-Kunsill 97/836/KE tas-27 ta’ Novembru 1997 bil-għan tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma’ vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”) ( ĠU L 346, 17.12.1997, p. 78).
               
               
                  
                     (2)
                  
                        Id-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi regolamenti tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”) (ĠU L 35, 10.2.2000, p. 12).
               
               
                  
                     (3)
                  
                        Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).
               
            
      
    ---documentbreak--- 
      
         
               IL-KUMMISSJONI EWROPEA
            Brussell,14.2.2018
            COM(2018) 69 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li trid tittieħed f’isem l-Unjoni Ewropea fil-Kumitati relevanti tal-Kummissjoni Ekonomika tan-Nazzjonijiet Uniti għall-Ewropa fir-rigward tal-proposti għall-emendi tar-Regolamenti tan-NU Nri 6, 13, 13-H, 30, 37, 41, 43, 46, 51, 67, 79, 90, 107, 110, 118, 121, 122, 128, 140 u 142, tar-Riżoluzzjonijiet Konsolidati R.E.3 u R.E.5 u tar-Riżoluzzjoni Reċiproka M.R.1 fir-rigward ta’ proposta għal Regolament Tekniku Globali tan-NU ġdid uniku
            
               
         
         
            
               ANNESS
            
            
               Nota: Id-dokumenti kollha msemmija fit-tabella ta’ hawn taħt huma disponibbli għall-pubbliku fuq:
            
            
               
                  http://www.unece.org/trans/main/wp29/wp29wgs/wp29gen/gen2018.html
               
            
            
            
                     
                        Nru tar-Regolament
                     
                  
                  
                     
                        Titolu tal-punt
                     
                  
                  
                     
                        Referenza tad-dokument
                     
                  
               
                     
                        6
                     
                  
                  
                     
                        Proposta għas-Suppliment 29 tas-serje 01 ta’ emendi tar-Regolament tan-NU Nru 6 
                        (Indikaturi tad-direzzjoni)
                     
                  
                  
                     
                        ECE/TRANS/WP.29/2018/28
                     
                  
               
                     
                        13
                     
                  
                  
                     
                        Proposta għas-Suppliment 15 tas-serje 11 ta’ emendi tar-Regolament tan-NU Nru 13 (Ibbrejkjar ta’ vetturi tqal)
                     
                  
                  
                     
                        ECE/TRANS/WP.29/2018/9
                     
                  
               
                     
                        13-H
                     
                  
                  
                     
                        Proposta għas-Suppliment 1 tas-serje 01 ta’ emendi tar-Regolament tan-NU Nru 13-H 
                        (Brejkijiet tal-vetturi M1 u N1)
                     
                  
                  
                     
                        ECE/TRANS/WP.29/2018/8
                     
                  
               
                     
                        30
                     
                  
                  
                     
                        Proposta għas-Suppliment 20 tas-serje 02 ta’ emendi tar-Regolament tan-NU Nru 30 
                        (Tajers għall-karozzi tal-passiġġieri u l-karrijiet tagħhom)
                     
                  
                  
                     
                        ECE/TRANS/WP.29/2018/10
                     
                  
               
                     
                        37
                     
                  
                  
                     
                        Proposta għas-Suppliment 46 tas-serje 03 ta’ emendi tar-Regolament tan-NU Nru 37 
                        (Sorsi tad-dawl bil-filament)
                     
                  
                  
                     
                        ECE/TRANS/WP.29/2018/29
                     
                  
               
                     
                        41
                     
                  
                  
                     
                        Proposta għas-Suppliment 6 tas-serje 04 ta’ emendi tar-Regolament tan-NU Nru 41 
                        (Emissjonijiet ta’ ħsejjes tal-muturi) 
                     
                  
                  
                     
                        ECE/TRANS/WP.29/2018/6
                     
                  
               
                     
                        43
                     
                  
                  
                     
                        Proposta għas-Suppliment 7 tas-serje 01 ta’ emendi tar-Regolament tan-NU Nru 43 
                        (Ħġieġ tas-sikurezza)
                     
                  
                  
                     
                        ECE/TRANS/WP.29/2018/15
                     
                  
               
                     
                        46
                     
                  
                  
                     
                        Proposta għar-Rettifika 1 tar-Reviżjoni 5 tar-Regolament tan-NU Nru 46 
                        (Tagħmir għall-viżjoni indiretta)
                     
                  
                  
                     
                        ECE/TRANS/WP.29/2018/16
                     
                  
               
                     
                        46
                     
                  
                  
                     
                        Proposta għar-Rettifika 1 tar-Reviżjoni 6 tar-Regolament tan-NU Nru 46 (Tagħmir għall-viżjoni indiretta)
                     
                  
                  
                     
                        ECE/TRANS/WP.29/2018/17
                     
                  
               
                     
                        51
                     
                  
                  
                     
                        Proposta għas-Suppliment 3 tas-serje 03 ta’ emendi tar-Regolament tan-NU Nru 51 
                        (Il-ħoss tal-vetturi tal-kategoriji M u N)
                     
                  
                  
                     
                        ECE/TRANS/WP.29/2018/7
                     
                     
                        ECE/TRANS/WP.29/2018/7/Add.1
                     
                  
               
                     
                        67
                     
                  
                  
                     
                        Proposta għas-Suppliment 15 tas-serje 01 ta’ emendi tar-Regolament tan-NU Nru 67 (Vetturi LPG)
                     
                  
                  
                     
                        ECE/TRANS/WP.29/2018/18
                     
                  
               
                     
                        79
                     
                  
                  
                     
                        Proposta għas-Suppliment 1 tas-serje 02 ta’ emendi tar-Regolament tan-NU Nru 79 
                        (Tagħmir tat-tmun)
                     
                  
                  
                     
                        ECE/TRANS/WP.29/2018/11
                     
                  
               
                     
                        79
                     
                  
                  
                     
                        Proposta għas-serje 03 ta’ emendi tar-Regolament tan-NU Nru 79 (Tagħmir tat-tmun)
                     
                  
                  
                     
                        ECE/TRANS/WP.29/2018/35
                     
                  
               
                     
                        90
                     
                  
                  
                     
                        Proposta għas-Suppliment 4 tas-serje 02 ta’ emendi tar-Regolament tan-NU Nru 90 (Sostituzzjoni tal-partijiet tal-brejkijiet)
                     
                  
                  
                     
                        ECE/TRANS/WP.29/2018/12
                     
                  
               
                     
                        107
                     
                  
                  
                     
                        Proposta għas-Suppliment 7 tas-serje 06 ta’ emendi tar-Regolament tan-NU Nru 107 
                        (Vetturi tal-kategoriji M2 u M3)
                     
                  
                  
                     
                        ECE/TRANS/WP.29/2018/19
                     
                  
               
                     
                        107
                     
                  
                  
                     
                        Proposta għas-Suppliment 6 tas-serje 07 ta’ emendi tar-Regolament tan-NU Nru 107 
                        (Vetturi tal-kategoriji M2 u M3)
                     
                  
                  
                     
                        ECE/TRANS/WP.29/2018/20
                     
                  
               
                     
                        107
                     
                  
                  
                     
                        Proposta għas-serje 08 ta’ emendi tar-Regolament tan-NU Nru 107 
                        (Vetturi tal-kategoriji M2 u M3)
                     
                  
                  
                     
                        ECE/TRANS/WP.29/2018/21
                     
                  
               
                     
                        110
                     
                  
                  
                     
                        Proposta għas-serje 03 ta’ emendi tar-Regolament tan-NU Nru 110 
                        (Vetturi CNG u LNG)
                     
                  
                  
                     
                        ECE/TRANS/WP.29/2018/22
                     
                  
               
                     
                        118
                     
                  
                  
                     
                        Proposta għas-Suppliment 4 tas-serje 02 ta’ emendi tar-Regolament tan-NU Nru 118 
                        (Għaġir ta’ ħruq tal-materjali)
                     
                  
                  
                     
                        ECE/TRANS/WP.29/2018/23
                     
                  
               
                     
                        118
                     
                  
                  
                     
                        Proposta għas-Suppliment 1 tas-serje 03 ta’ emendi tar-Regolament tan-NU Nru 118 
                        (Għaġir ta’ ħruq tal-materjali)
                     
                  
                  
                     
                        ECE/TRANS/WP.29/2018/24
                     
                  
               
                     
                        121
                     
                  
                  
                     
                        Proposta għas-Suppliment 10 tar-Regolament tan-NU Nru 121 
                        (Identifikazzjoni tal-kontrolli, tal-indikaturi operatorji u tal-indikaturi)
                     
                  
                  
                     
                        ECE/TRANS/WP.29/2018/25
                     
                  
               
                     
                        121
                     
                  
                  
                     
                        Proposta għas-Suppliment 3 tas-serje 01 ta’ emendi tar-Regolament tan-NU Nru 121 (Identifikazzjoni tal-kontrolli, tal-indikaturi operatorji u tal-indikaturi)
                     
                  
                  
                     
                        ECE/TRANS/WP.29/2018/26
                     
                  
               
                     
                        122
                     
                  
                  
                     
                        Proposta għas-Suppliment 4 tar-Regolament tan-NU Nru 122 
                        (Sistemi ta’ tisħin)
                     
                  
                  
                     
                        ECE/TRANS/WP.29/2018/27
                     
                  
               
                     
                        128
                     
                  
                  
                     
                        Proposta għas-Suppliment 7 tal-verżjoni oriġinali tar-Regolament tan-NU Nru 128 (Sorsi tad-dawl LED)
                     
                  
                  
                     
                        ECE/TRANS/WP.29/2018/30
                     
                  
               
                     
                        140
                     
                  
                  
                     
                        Proposta għas-Suppliment 1 tar-Regolament tan-NU Nru 140 (Kontroll Elettroniku tal-Istabbiltà (ESC))
                     
                  
                  
                     
                        ECE/TRANS/WP.29/2018/13
                     
                  
               
                     
                        142
                     
                  
                  
                     
                        Proposta għas-Suppliment 1 tar-Regolament tan-NU Nru 142 (Installazzjoni tat-tajers)
                     
                  
                  
                     
                        ECE/TRANS/WP.29/2018/14
                     
                  
               
                     
                        Riżoluzzjoni Konsolidata Nru 3 tan-NU
                     
                  
                  
                     
                        Proposta għal emenda tar-Riżoluzzjoni Konsolidata dwar il-Kostruzzjoni tal-Vetturi (R.E.3)
                     
                  
                  
                     
                        ECE/TRANS/WP.29/2018/31
                     
                  
               
                     
                        Riżoluzzjoni Konsolidata Nru 5 tan-NU
                     
                  
                  
                     
                        Proposta għall-Emenda 1 tar-Riżoluzzjoni Konsolidata dwar l-ispeċifikazzjoni komuni ta’ kategoriji ta’ sorsi tad-dawl (R.E.5)
                     
                  
                  
                     
                        ECE/TRANS/WP.29/2018/32
                     
                  
               
                     
                        Riżoluzzjoni Konsolidata Nru 5 tan-NU
                     
                  
                  
                     
                        Proposta għall-Emenda 2 tar-Riżoluzzjoni Konsolidata dwar l-ispeċifikazzjoni komuni ta’ kategoriji ta’ sorsi tad-dawl (R.E.5)
                     
                  
                  
                     
                        ECE/TRANS/WP.29/2018/33
                     
                  
               
            
                     
                        Nru tar-Regolament Tekniku Globali (GTR)
                     
                  
                  
                     
                        Titolu tal-punt tal-aġenda
                     
                  
                  
                     
                        Referenza tad-dokument
                     
                  
               
                     
                        Regolament Tekniku Globali tan-NU (ġdid)
                     
                  
                  
                     
                        Proposta għal Regolament Tekniku Globali tan-NU ġdid dwar is-Sikurezza tal-Vetturi Elettriċi (EVS)
                     
                  
                  
                     
                        ECE/TRANS/WP.29/2017/138
                     
                  
               
            
                     
                        Punt
                     
                  
                  
                     
                        Titolu tal-punt tal-aġenda
                     
                  
                  
                     
                        Referenza tad-dokument
                     
                  
               
                     
                        Riżoluzzjoni Reċiproka Nru 1 tan-NU
                     
                     
                  
                  
                     
                        Proposta għal emenda tar-Riżoluzzjoni Reċiproka Nru 1 tal-Ftehimiet tal-1958 u tal-1998 (M.R.1)
                     
                  
                  
                     
                        ECE/TRANS/WP.29/2018/36